*Må ikke forveksles med Erling Bødtker Schreiner (1901–72) ved NTH, som blant annet publiserte med den Erling Schreiner som denne artikkelen er om.*

**Erling Schreiner** (født 13. desember 1884, død 13. mars 1929) var en norsk kjemiker og professor

Familie
-------

Han var født i Drammen som sønn av Emil Schreiner (1831–1910) og Gunhild Wiborg (1848–1932). Faren var filolog og fra 1894 rektor ved Oslo katedralskole, men akkurat i tiden 1877–93 var han rektor ved Drammen latinskole.

Erling giftet seg i 1916 med sanglærerinne Ruth Rønneberg Munthe-Kaas (1887–1971). Hun var født i Le Havre der faren Hjalmar Ahasverus Schelven Munthe-Kaas var sjømannsprest 1881–88.

Utdanning og virke
------------------

### Apoteker og labassistent i Oslo

I 1906 tok han apotekereksamen (cand.pharm.) og fikk beste karakter. Så ble han assistent ved Universitetet i Oslo sitt kjemiske laboratorium avdeling B. Efter examen artium 1909 avla han i 1909 en filosofisk prøve.

### Ved NTH i Trondheim

Fra 1910 var han assistent i uorganisk kjemi ved det nystartede NTH.

Under studieoppholdet i Leipzig i 1911 og 1912, jobbet han først innen fysikalsk kjemi med en C. Drucker, de utga *Mikrokryoskopische Versuche* i Biol.Centralblatt. i 1913.

Derefter studerte han kolloiders kjemi hos professor Herbert Freundlich (1880–1941).

I 1913–15 studerte han den termodynamikk hos Walther Nernst i Berlin, videre i 1915 hos Martin Hans Christian Knudsen (1871–1949) ved Danmarks Tekniske Universitet i København.

I 1915 utga han en lærebok i kvalitativ analyse sammen med kaptein Hans Sommerfelt Hiorth (1881–1946) som var assistent i kvalitativ kjemi. Den kostet fem kroner.

Schreiner var 1917–18 vikar ved NTH for professor Peder Farup, som han i 1914 hadde publisert artikkelen *Om opløselighetav ilmenit i saltsyre og titanets analytiske bestemmelse* med.

### Tilbake i Oslo

Så ble han den 1. juli 1918 dosent i uorganisert kjemi ved NTH, men rakk ikke å virke, idet han reiste til Oslo og jobbet fra 1. oktober 2018 som førsteamanuensis ved laboratorium, avdeling B ved Kjemisk institutt (UiO).

Han returnerte til København i 1919 med Houens legat for å studere elektrolyttisk teori hos professor Niels Bjerrum (1879–1858) ved *Kongelige Veterinær- og Landbohøjskole*. Schreiner fikk i 1921 en doktorgrad fra Universitetet i Oslo på avhandlingen *Eksperimentelt bidrag til bestemmelsen av to-atomige gasers molekylvarme ved lave temperaturer*.

Fra 1921 til 1925 var han dosent ved Universitetet i Oslo. Medlem av Det Norske Videnskaps-Akademi ble han i 1923.

### Professor ved NTH 1925–26

Den 23. april 1925 ble han utnevnt til professor ved NTH i Trondheim. Men han ble syk etter noen måneder og fikk avskjed i nåde i 1926.

Professoratet ble i 1930 overtatt av Mathias Greve Ræder.

### Ettermæle

Erling Schreiner fikk utgitt omkring førti artikler i vitenskapelige tidsskrift. De fleste artikler er utgitt 1921–28 og handler om elektrolyttene.

Kollegaen Endre Berner holdt minnetale i Det Kongelige Norske Videnskabers Selskab den 14. oktober 1929, og Ellen Gleditsch holdt i 1930 minnetale over Erling i Det Norske Videnskaps-Akademi.

Utgivelser
----------

* Erling Schreiner og Hans Sommerfelt Hiorth, *Lærebok i kvalitativ analyse*, Olaf Norlis Forlag, Kristiania, 1915.

Referanser
----------

1. ↑  *Vi fra NTH*. Stavanger: Dreyer. 1934.
2. 1 2   www.strindahistorielag.no[Hentet fra Wikidata]
3. 1 2 3  *Professor dr. E. Schreiner*, nekrolog i Aftenposten 13. mars 1929.
4. ↑  Emil Schreiner i Norsk biografisk leksikon.
5. 1 2 3 4 5 6 7 8 9  Studentene fra 1908, utgitt 1933.
6. ↑  Ruth Schreiner fra digitalarkivet.no.
7. ↑  Ruth Rønneberg Munthe-Kaas fra slektenkaas.com, sist lest den 4. september 2018.
8. 1 2  *Norges tekniske høiskole*. Trondhjem: Norges tekniske høiskole. 1920.
9. ↑  *Notiser* i Trondhjems Adresseavis den 7. juli 1911.
10. ↑  Lærebok i kvalitativ analyse, anmeldt i Trondhjems adresseavis den 18. mars 1915.
11. ↑  Andresen, Gunnar W. (1962). *Doctores kreert ved Universitetet i Oslo*. Universitetsforlaget.
12. ↑  Devik, Olaf (1960). *N.T.H. femti år*. Oslo: Teknisk ukeblad.
13. ↑  Kronen, Torleiv (1987). *Ellen Gleditsch*. [Oslo]: Aventura. s. 143. ISBN 8258871455.

|  |  |
| --- | --- |
| Oppslagsverk/autoritetsdata | Wikistrinda **·** Geni
 |